**З А П И С Н И К**

**Са једанаесте седнице Скупштине општине Пожега, одржане 08.09.2025. године**

**Седница је почела са радом у 10.00 часова.**

**Седницом председава председница Скупштине Славица Симовић.**

**Записник води референт Лела Богдановић.**

**Седница се аудио - видео снима.**

(Ток седнице снима се аудио – видео, тај запис садржи све податке о раду седнице, учесницима у расправи и њиховим излагањима, као и резултатима гласања по свим питањима о којима се Скупштине изјашњавала гласањем. Аудио – видео запис се чува трајно, на начин који испуњава техничке стандарде, као и интегрални текстови донетих одлука, закључака и других аката које је усвојила Скупштина, заједно са оригиналним записником који води записничар на самој седници.)

Седници Скупштине присуствовали су, председник општине Пожега Ђорђе Никитовић, заменик председника општине Радоица Бурлић, помоћник председника општине Александар Дивовић, и представници медија Раде Марковић, Телевизија Пожега и Радио Пожега.

**У СКЛАДУ СА ПОСЛОВНИКОМ О РАДУ СКУПШТИНЕ, ПРЕДСЕДАВАЈУЋА ЈЕ ДАЛА СЛЕДЕЋА ОБАВЕШТЕЊА:**

**СЕДНИЦИ ОД ИЗАБРАНИХ 35 ОДБОРНИКА, ПРИСУСТВУЈЕ 30 ОДБОРНИКА, ШТО ЈЕ ДОВОЉАН БРОЈ ЗА РАД И ПУНОВАЖНО ОДЛУЧИВАЊЕ СКУПШТИНЕ.**

**ДОСТАВЉЕНИ СУ СТАВОВИ ОПШТИНСКОГ ВЕЋА, ПО ПРЕДЛОЖЕНИМ МАТЕРИЈАЛИМА, КАО И МАТЕРИЈАЛИ СА АДМИНИСТРАТИВНО - МАНДАТНЕ КОМИСИЈЕ ПО ПРВОЈ И ТРИНАЕСТОЈ ТАЧКИ ДНЕВНОГ РЕДА.**

**ДОСТАВЉЕНИ СУ И СТАВОВИ САВЕТА ЗА БУЏЕТ И ФИНАНСИЈЕ ПО ТРЕЋОЈ ТАЧКИ ДНЕВНОГ РЕДА.**

**У СКЛАДУ СА ЧЛАНОМ 59. ПОСЛОВНИКА О РАДУ СКУПШТИНЕ ОПШТИНЕ ПОЖЕГА ОДБОРНИЦИ МОГУ ПРЕДАТИ ОДБОРНИЧКА ПИТАЊА У ПИСМЕНОЈ ФОРМИ У ТОКУ И НА КРАЈУ ДАНАШЊЕ СЕДНИЦЕ.**

**ЗА ДАНАШЊУ СЕДНИЦУ СКУПШТИНЕ НИЈЕ БИЛО ПОДНЕТИХ АМАНДМАНА НА ПРЕДЛОЖЕНИ ДНЕВНИ РЕД И НА ПОЈЕДИНЕ ТАЧКЕ ДНЕВНОГ РЕДА.**

**ПОТОМ ЈЕ ПРЕДСЕДАВАЈУЋА ДАЛА НА УСВАЈАЊЕ ДНЕВНИ РЕД У ЦЕЛОСТИ.**

**Скупштина је већином гласова, пошто је “за” гласало 20 одборника, “против” нико, “уздржан” нико, остали нису гласали, усвојила У ЦЕЛОСТИ ДАНАШЊИ**

**ДНЕВНИ РЕД:**

1. **ВЕРИФИКАЦИЈА МАНДАТА ОДБОРНИКА**
2. **ЗАПИСНИК СА ДЕСЕТЕ СЕДНИЦЕ СКУПШТИНЕ ОПШТИНЕ ПОЖЕГА**
3. **ИЗВЕШТАЈ О ИЗВРШЕЊУ БУЏЕТА ОПШТИНЕ ПОЖЕГА ЗА ПЕРИОД 01.01.2025. – 30.06.2025. ГОДИНЕ**
4. **ОДЛУКА О ДОНОШЕЊУ ПЛАНА ДЕТАЉНЕ РЕГУЛАЦИЈЕ „ИЗГРАДЊА ДЕЛА ДРЖАВНОГ ПУТА IIA РЕДА БРОЈ 18, КРАТОВСКА СТЕНА – ЛУЧАНИ И ПРИКЉУЧЕЊА НА ДРЖАВНИ ПУТ IB РЕДА БРОЈ 23, ЧАЧАК – ПОЖЕГА, НА ТЕРИТОРИЈИ ОПШТИНЕ ПОЖЕГА“**
5. **ОДЛУКА О ОСТВАРИВАЊУ ПРАВА НА ДОДЕЛУ БЕСПОВРАТНИХ НОВЧАНИХ СРЕДСТАВА ЗА НАБАВКУ УЏБЕНИКА ЗА УЧЕНИКЕ ОСНОВНИХ ШКОЛА НА ТЕРИТОРИЈИ ОПШТИНЕ ПОЖЕГА ЗА ШКОЛСКУ 2025/2026 ГОДИНУ**
6. **ОДЛУКA О РЕАЛИЗАЦИЈИ БУЏЕТА ОПШТИНЕ ПОЖЕГА У ДЕЛУ ПЛАНИРАНИХ РАСХОДА ЗА УСЛУГЕ СОЦИЈАЛНЕ ЗАШТИТЕ ЗА 2025. ГОДИНУ**
7. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ ЗА ПЕРИОД 01.01.2025. – 30.06.2025. ГОДИНЕ – ЈП „РЗАВ“ АРИЉЕ**
8. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЗА ПЕРИОД 01.01.2025. – 30.06.2025. ГОДИНЕ – ЈП „РАЗВОЈНА АГЕНЦИЈА“ ПОЖЕГА**
9. **ИЗВЕШТАЈ О РАДУ ЗА 2024. ГОДИНУ, ЈКП „НАШ ДОМ“ ПОЖЕГА**
10. **ГОДИШЊИ ФИНАНСИЈСКИ ИВЕШТАЈ ЈКП „НАШ ДОМ“ ПОЖЕГА ЗА 2024. ГОДИНУ, СА МИШЉЕЊЕМ РЕВИЗОРА**
11. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЗА ПЕРИОД 01.01.2025. – 30.06.2025. ГОДИНЕ – ЈКП „НАШ ДОМ“ ПОЖЕГА**
12. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПОСЕБНОГ ПРОГРАМА О КОРИШЋЕЊУ СРЕДСТАВА ИЗ БУЏЕТА ОСНИВАЧА ЗА ПЕРИОД 01.01.2025. – 30.06.2025. ГОДИНЕ – ЈКП „СКРАПЕЖ ВОДЕ“ ПОЖЕГА, СА ОДЛУКОМ О РАСПОДЕЛИ ДОБИТИ ПО ФИНАНСИЈСКОМ ИЗВЕШТАЈУ ЗА 2024. ГОДИНУ**
13. **МАТЕРИЈАЛ СА АДМИНИСТРАТИВНО МАНДАТНЕ КОМИСИЈЕ (материјал на седници)**

**У СКЛАДУ СА ЧЛ. 44. ПОСЛОВНИКА О РАДУ СКУПШТИНЕ ОПШТИНЕ, ПРЕДСЕДАВАЈУЋА ЈЕ ПРЕДЛОЖИЛА ВРЕМЕНСКО ОГРАНИЧЕЊЕ У ДИСКУСИЈИ НА 8 МИНУТА ЗА ШЕФОВЕ И ЗАМЕНИКЕ ШЕФОВА ОДБОРНИЧКЕ ГРУПЕ И 5 МИНУТА ЗА ОДБОРНИКЕ, ЗБОГ ОБИМНОГ ДНЕВНОГ РЕДА ОВЕ СЕДНИЦЕ СКУПШТИНЕ.**

**ПРЕДЛОГ ЈЕ ПОТОМ ДАТ НА ГЛАСАЊЕ.**

**Скупштина је већином гласова, пошто је “за” гласало 20 одборника, “против” 11, “уздржан” нико, усвојила предлог везан за временско ограничење дискусије.**

**Након гласања прешло се на рад по тачкама дневног реда**

**1.**

**ВЕРИФИКАЦИЈА МАНДАТА ОДБОРНИКА**

**Одлука о потврђивању мандата одборника Скупштине општине Пожега Душице Јоксимовић, Пожега**

**За реч се јавио одборник Владислав Бећић по повреди Пословника о раду Скупштине, члан 33. – „** Материјали за седницу Скупштине достављају се одборницима најкасније пет дана пре одржавања седнице. Материјали за седницу Скупштине могу се доставити и у електронском облику ако то поједини одборници желе и ако то дозвољавају техничке могућности.

Изузетно када се ради о хитним и неодложним стварима материјали из ове тачке се могу уручити одборницима и непосредно пред почетак седнице.

О питањима из става 2. овог члана Скупштина може одлучивати ако се за то изјасни потребна већина за усвајање дневног реда.“

Одборник је тражио одговор на питање, зашто је материјал за седницу Скупштине, достављен у електронској форми, зашто није достављен у штампаној форми.

**Одговор одборнику Владану Бећићу дала је председница Скупштине која је рекла да су сви одборници уз материјал у електронском облику, добили пропратно писмо у коме су обавештени да могу доћи у просторије скупштинске службе и затражити да им се одштампају тачке дневног реда које они одреде. Свим шефовима одборничких група достављен је одштампан комплетан материјал за ову седницу Скупштине. По Закону о финансирању за политичке активности, све одборничке групе су добиле средства из буџета општине Пожега, што је један од начина како су скупштински матријал могли одштампати својим одборницима.**

**Потом је председавајућа дала на гласање повреду Пословника о раду Скупштине по члану 33.**

**Скупштина је гласала на следећи начин, “за” повреду Пословника је гласало 10 одборника, “против” нико, “уздржан” нико, остали нису гласали. Скупштина није изгласала повреду Пословника о раду Скупштине по члану 33.**

Након тога, коментар по овој тачки дао је одборник Богдан Радовановић.

Одборнику Радољубу Маркићевићу из Пожеге са листе **ИВИЦА ДАЧИЋ** -**ПРЕМИЈЕР**  престао је мандат дана 13.06.2025. године, због писмене оставке, па је Општинска изборна комисија је донела решење 01 број 013-2/223/2025 од 26.08.2025. године о додели мандата Душици Јоксимовић првом следећем кандидату са листе **ИВИЦА ДАЧИЋ** - **ПРЕМИЈЕР**  и издала јој одговарајуће уверење, па јој се у складу са Законом и Статутом потврђује мандат одборника.

Чланом 67. 68. и 69. Закона о локалним изборима („Службени гласник РС. број 14/22“), прописано је да одборнику престаје мандат пре истека времена на који је изабран подношењем оставке.

Дана 06.06.2025.године оставку на место одборника поднео је одборник Радољуб Маркићевић, писменим путем, изјавом која је оверена код јавног бележника број УОП – I : 3130 -2025 и предата у року предвиђеним Законом.

Административно - мандатна комисија на седници од 05.09.2025.године, разматрала је уверење и решење Општинске изборне комисије и предлаже Скупштини да потврди мандат одборници Душици Јоксимовић.

**Скупштина је већином гласова, пошто је “за” гласало 30 одборника, “против” нико, “уздржан” нико, остали нису гласали, усвојила ОДЛУКУ О ПОТВРЂИВАЊУ МАНДАТА ОДБОРНИЦИ ДУШИЦИ ЈОКСИМОВИЋ.**

**Председавајућа је честитала одборници Душици Јоксимовић и пожелела јој успешан рад.**

**За реч се јавила одборница Душица Јоксимовић и захвалила одборницима на указаном поверењу.**

**2.**

**ЗАПИСНИК СА ДЕСЕТЕ СЕДНИЦЕ СКУПШТИНЕ ОПШТИНЕ ПОЖЕГА**

За реч се јавио одборник Владислав Стокић који је изнео следећу примедбу на записник: „Примедба на записник је у делу где није уписано оно што је Богдан Радовановић рекао, а то је да је у Новом Саду је брутално извршен напад полиције на народ који је мирно протестовао. Полиција је повредила анатомију Универзитета у Новом Саду, а ви овде одборници седите и ћутите. Једном ће се ово завршити, а ви онда размислите како ћете изаћи на улице и погледати народу у очи.“

Председавајућа је потом дала на гласање примедбу на записник одборника Владислава Стокића.

**Скупштина је гласала на следећи начин, да се усвоји примедба на записник гласало је 10 одборника, “против” нико, “уздржан” нико, остали нису гласали. Скупштина није усвојила примедбу одборника Владислава Стокића на записник.**

**За реч се јавио одборник Богдан Радовановић који је прочитао члан 39. став 1. Пословника о раду Скупштине који гласи: „** О раду на седници Скупштине води се записник. Записник садржи основне податке о раду седнице, а нарочито предлозима изнетим на седници и о донетим закључцима.“

Потом је одборник наставио излагање: „ Аргумент који сте дали да се води тонски записник, да то има снимљено, то је у реду, то није ништа спорно. Али у том случају, ја ево предлажем сад да се ви определите за један или за други начин прављења овог записника. Дакле, или ће записник као документ бити протоколаран, формалан, па ће само писати као што је по већини тачака (прочитан пример из записника). Ми долазимо у ситуацију да се у првој тачки дневног реда записник води тако да се покушава представити и писано онако како је расправа заиста изгледала. Дакле, пишу се реченице шта је ко изговорио...дакле по неким тачкама се то ради онако како би требало ако се определите за ову прву верзију, а по свим осталим онако како ви сматрате да то треба. У том контексту eвo ja ћу вам сада дати и конкретан предлог, дакле ако улазимо у меритум ствари, ја бих вас замолио да то што пише овде буде онако како је речено. Овај записник на крају, записничарки капа доле, то није лак посао, овај записник потписује председница Скупштине и ви сте дужни да се о њему старате и да га одборницима предате у интегралној форми, да представља оно што се заиста ту догодило. Још једном, ви и даље нисте научили шта је месна заједница и који су то органи месне заједнице. Дакле, месна заједница нема председника, постоји Савет месне заједнице и постоје чланови Савета месне заједнице и постоји председник Савета месне заједнице. Молим вас, страна седам (одборник прочитао на страни седам записника, став 11. који гласи: „За реч се јавио одборник Богдан Радовановић, који се осврнуо на дискусије претходних одборника и нагласио да се добронамерно указује особи која ће доћи ма место одборника, да се у наредном периоду не кандидује за председника месне заједнице, нити да буде у Савету месне заједнице, због сукоба интереса...“) молим вас додајте, нисам то рекао. Рекао сам да се не кандидује за председника Савета месне заједнице. Јако је важно, ако сте ви неуки, ми се трудимо да не будемо. Дакле, за председника Савета месне заједнице. Даље, оно што је афирмативно сада и опет се враћамо код те тачке дневног реда, рекли смо и указали на сукоб интереса евидентан, да пет одборника су или чланови Савета или председници Савета месних заједница, набројали смо који су ти. Колега Буквић који није данас, на жалост, на седници, је јасно рекао, то је страна девет да су то Демировић, Милутиновић, Јовановић, Љубивоје Диковић и господин Шојић. Љубивоје Диковић се јавио и јесте изјавио: „ Пре две године сам поднео оставку на место председника месне заједнице“, јесте то рекао, преслушавао сам. Моја сугестија и оно што захтевам јесте да се након ове реченице унесе оно што сам изговорио, а то је: Драго ми је да се јавио Љубивоје Диковић и да је то пример осталима који још увек нису поднели оставке на место председника Савета месне заједнице или на место члана у савету месне заједнице. Дакле, позвао сам, рекао сам да је то добра пракса и рекао сам слушајте и следите и урадите исто што и он да не бисте били у сукобу интереса. Да ли сте записали моју примедбу?“

Председница Скупштине Славица Симовић, прочитала је члан 39. став 1. и 2. Пословника о раду Скупштине: „О раду на седници Скупштине води се записник. Записник садржи основне податке о раду седнице, а нарочито предлозима изнетим на седници и о донетим закључцима.

У записник се уносе и резултати гласања поводом појединих питања. На захтев одборника који је на седници издвојио мишљење, битни делови његове изјаве се уносе у записник.“

Председавајућа је изјавила да је записник вођен према дневном реду, а постоји и аудио снимак. У записнику су наведено оно што је било који одборник истакао везано за дневни ред. Како Савети месних заједница нису били дневни ред, већ Верификација мандата одборника Мирослава Васовића. Како нико од одборника није захтевао да се то што није било у дневном реду унесе у записник, тако није ни унето.

Председавајућа је потом дала на гласање примедбу на записник одборника Богдана Радовановића.

**Скупштина је гласала на следећи начин, да се усвоји примедба на записник гласало је 10 одборника, “против” нико, “уздржан” нико, остали нису гласали. Скупштина није усвојила примедбу одборника Богдана Радовановића на записник.**

**Секретар Скупштине Боривоје Неоричић изјавио је да ће на страни седам и страни девет, бити исправљен записник у делу где уместо „председник Савета месних заједница“ пише „председник месних заједница“.**

**Скупштина је већином гласова, пошто је “за” гласало 19 одборника, “против” 1, “уздржан” нико, остали нису гласали, усвојила ЗАПИСНИК СА ДЕСЕТЕ СЕДНИЦЕ СКУПШТИНЕ ОПШТИНЕ ПОЖЕГА.**

**3.**

**ИЗВЕШТАЈ О ИЗВРШЕЊУ БУЏЕТА ОПШТИНЕ ПОЖЕГА ЗА ПЕРИОД 01.01.2025. – 30.06.2025. ГОДИНЕ**

**Председавајућа је отворила расправу.**

**По овој тачки дневног реда у дискусији су учествовали одборници, Богдан Радовановић, Милица Николић.**

Потом се за реч јавио одборник Богдан Радовановић који је рекламирао повреду Пословника о раду Скупштине, члан 43. – „Говорник може да говори само о питању које је на дневном реду.

Кад оцени да се говорник не придржава дневног реда, председник Скупштине ће га упозорити на то.

После поновљеног упозорења одборнику, уколико се он и даље не придржава дневног реда, председник Скупштине може предузети мере за одржавање реда на седници предвиђене Пословником.

Нико не може да прекине говорника у излагању нити да га опомиње, осим председника Скупштине у случајевима предвиђеним Пословником.“

Скупштина се није изјашњавала по повреди Пословника.

У наставку, у дискусији су учествовали, Милица Николић – реплика, Богдан Радовановић – реплика, Милица Николић – одговор на реплику, Владислав Стокић ( након истека прописаног времена за излагање, председница Скупштине је обавестила одборника о времену, а потом је изрекла меру упозорења и одузимања одборнику Стокићу реч), потом председник општине Ђорђе Никитовић (председавајућа је у току излагања председника општине, изрекла меру упозорења одборнику Богдану Радовановићу по члану 47. Пословника о раду Скупштине, због добацивања са места), потом помоћник председника општине Александар Дивовић.

Потом се за реч јавио одборник Богдан Радовановић који је рекламирао повреду Пословника о раду Скупштине, члан 42. став 2. – „Шефовима одборничких група, председнику Општине, представницима Општинског већа, известиоцима и обрађивачима материјала, ако то захтева потреба претреса, председник Скупштине даје реч чим је затраже.“

Скупштина се није изјашњавала по повреди Пословника

У наставку у дискусији су учествовали, помоћник председника Александар Дивовић, Мишо Марковић, председница Скупштине Славица Симовић, Мишо Марковић - реплика, Владан Бећић, председник општине Ђорђе Никитовић, Радоица Бурлић.

Потом се за реч јавио одборник Богдан Радовановић који је рекламирао повреду Пословника о раду Скупштине, члан 42. став 4. –„ Одборнику који жели да говори о повреди Пословника председник Скупштине даје реч чим је затражи.“

Скупштина се није изјашњавала по повреди Пословника.

У наставку у дискусији су учествовали, Владан Бећић – реплика и Братислав Раковић.

**Након завршене расправе прешло се на гласање.**

**Скупштина је већином гласова, пошто је “за” гласало 20 одборника, “против” 11, “уздржан” нико, остали нису гласали, усвојила ИЗВЕШТАЈ О ИЗВРШЕЊУ БУЏЕТА ОПШТИНЕ ПОЖЕГА ЗА ПЕРИОД 01.01.2025. – 30.06.2025. ГОДИНЕ.**

**4.**

**ОДЛУКА О ДОНОШЕЊУ ПЛАНА ДЕТАЉНЕ РЕГУЛАЦИЈЕ „ИЗГРАДЊА ДЕЛА ДРЖАВНОГ ПУТА IIA РЕДА БРОЈ 18, КРАТОВСКА СТЕНА – ЛУЧАНИ И ПРИКЉУЧЕЊА НА ДРЖАВНИ ПУТ IB РЕДА БРОЈ 23, ЧАЧАК – ПОЖЕГА, НА ТЕРИТОРИЈИ ОПШТИНЕ ПОЖЕГА“**

**Председавајућа је отворила расправу.**

Образложење по овој тачки дневног реда дала је дипл.инж.арх. Ивана Рудић, представник обрађивача, испред предузећа за пројектовање и инжењеринг „Шидпројект“ ДОО, Шид.

По овој тачки дневног реда у дискусији су учествовали, Мишо Марковић, Богдан Радовановић и Бобан Петровић.

**Након завршене расправе прешло се на гласање.**

**Скупштина је већином гласова, пошто је “за” гласало 31 одборник, “против” нико, “уздржан” нико, остали нису гласали, усвојила ОДЛУКУ О ДОНОШЕЊУ ПЛАНА ДЕТАЉНЕ РЕГУЛАЦИЈЕ „ИЗГРАДЊА ДЕЛА ДРЖАВНОГ ПУТА IIA РЕДА БРОЈ 18, КРАТОВСКА СТЕНА – ЛУЧАНИ И ПРИКЉУЧЕЊА НА ДРЖАВНИ ПУТ IB РЕДА БРОЈ 23, ЧАЧАК – ПОЖЕГА, НА ТЕРИТОРИЈИ ОПШТИНЕ ПОЖЕГА“**

**5.**

**ОДЛУКА О ОСТВАРИВАЊУ ПРАВА НА ДОДЕЛУ БЕСПОВРАТНИХ НОВЧАНИХ СРЕДСТАВА ЗА НАБАВКУ УЏБЕНИКА ЗА УЧЕНИКЕ ОСНОВНИХ ШКОЛА НА ТЕРИТОРИЈИ ОПШТИНЕ ПОЖЕГА ЗА ШКОЛСКУ 2025/2026 ГОДИНУ**

**Председавајућа је отворила расправу.**

По овој тачки дневног реда у дискусији су учествовали, Братислав Раковић, Богдан Радовановић, помоћник председника општине Александар Дивовић, Мишо Марковић, помоћник председника општине Александар Дивовић, Јелена Марић, Владислав Стокић, Богдан Радовановић – друго јављање, помоћник председника општине Александар Дивовић и Братислав Раковић – реплика.

**Након завршене расправе прешло се на гласање.**

**Скупштина је већином гласова, пошто је “за” гласао 21 одборник, “против” нико, “уздржан” нико, остали нису гласали, усвојила ОДЛУКА О ОСТВАРИВАЊУ ПРАВА НА ДОДЕЛУ БЕСПОВРАТНИХ НОВЧАНИХ СРЕДСТАВА ЗА НАБАВКУ УЏБЕНИКА ЗА УЧЕНИКЕ ОСНОВНИХ ШКОЛА НА ТЕРИТОРИЈИ ОПШТИНЕ ПОЖЕГА ЗА ШКОЛСКУ 2025/2026 ГОДИНУ**

**6.**

**ОДЛУКA О РЕАЛИЗАЦИЈИ БУЏЕТА ОПШТИНЕ ПОЖЕГА У ДЕЛУ ПЛАНИРАНИХ РАСХОДА ЗА УСЛУГЕ СОЦИЈАЛНЕ ЗАШТИТЕ ЗА 2025. ГОДИНУ**

**Председавајућа је отворила расправу.**

По овој тачки дневног реда у дискусији су учествовали, Мишо Марковић, председник општине Ђорђе Никитовић, заменик председника општине радоица Бурлић, Јелена Марић и председник општине Ђорђе Никитовић.

**Након завршене расправе прешло се на гласање.**

**Скупштина је већином гласова, пошто је “за” гласало 28 одборника, “против” нико, “уздржан” нико, остали нису гласали, усвојила ОДЛУКA О РЕАЛИЗАЦИЈИ БУЏЕТА ОПШТИНЕ ПОЖЕГА У ДЕЛУ ПЛАНИРАНИХ РАСХОДА ЗА УСЛУГЕ СОЦИЈАЛНЕ ЗАШТИТЕ ЗА 2025. ГОДИНУ**

**7.**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ ЗА ПЕРИОД 01.01.2025. – 30.06.2025. ГОДИНЕ – ЈП „РЗАВ“ АРИЉЕ**

**Председавајућа је отворила расправу.**

Образложење по овој тачки дневног реда дао је, представник предлагача ЈП „Рзав“ Ариље, Драгољуб Ђунисијевић.

По овој тачки дневног реда дискутовао је одборник Братислав Раковић.

**Након завршене дискусије прешло се на гласање.**

**Скупштина је већином гласова, пошто је “за” гласало 20 одборника, “против” нико, “уздржан” нико, остали нису гласали, усвојила ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП „РЗАВ“ АРИЉЕ ЗА ПЕРИОД 01.01.2025. – 30.06.2025. ГОДИНЕ – ЈП „РЗАВ“ АРИЉЕ.**

**8.**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЗА ПЕРИОД 01.01.2025. – 30.06.2025. ГОДИНЕ – ЈП „РАЗВОЈНА АГЕНЦИЈА“ ПОЖЕГА**

**Председавајућа је отворила расправу.**

По овој тачки дневног реда у дискусији су учествовали, Владислав Стокић, Богдан Радовановић, Мишо Марковић, в.д. директора ЈП „Развојна агенција“ Пожега Дејан Мркић, Богдан Радовановић, Мишо Марковић, в.д. директора ЈП „Развојна агенција“ Пожега Дејан Мркић.

**Након завршене расправе прешло се на гласање.**

**Скупштина је већином гласова, пошто је “за” гласало 20 одборника, “против” 8, “уздржан” нико, остали нису гласали, усвојила ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЗА ПЕРИОД 01.01.2025. – 30.06.2025. ГОДИНЕ – ЈП „РАЗВОЈНА АГЕНЦИЈА“ ПОЖЕГА.**

**9.**

**ИЗВЕШТАЈ О РАДУ ЗА 2024. ГОДИНУ, ЈКП „НАШ ДОМ“ ПОЖЕГА**

**Председавајућа је отворила расправу.**

По овој тачки дневног реда у дискусији су учествовали, Бобан Петровић, Тодор Томић, Бобан Петровић – реплика, Тодор Томић – реплика, Владислав Стокић, Мишо Марковић, Богдан Радовановић, Братислав Раковић, директор ЈКП „Наш дом“ Пожега, Миљко Краговић.

**Након завршене расправе прешло се на гласање.**

**Скупштина је већином гласова, пошто је “за” гласало 20 одборника, “против” 6, “уздржан” нико, остали нису гласали, усвојила ИЗВЕШТАЈ О РАДУ ЗА 2024. ГОДИНУ, ЈКП „НАШ ДОМ“ ПОЖЕГА**

**10.**

**ГОДИШЊИ ФИНАНСИЈСКИ ИВЕШТАЈ ЈКП „НАШ ДОМ“ ПОЖЕГА ЗА 2024. ГОДИНУ, СА МИШЉЕЊЕМ РЕВИЗОРА**

**Председавајућа је отворила расправу.**

По овој тачки дневног реда у дискусији су учествовали, Владислав Стокић, Богдан Радовановић, Братислав Раковић, Мишо Марковић, директор ЈКП „Наш дом“ Пожега, Миљко Краговић.

**Након завршене расправе прешло се на гласање.**

**Скупштина је већином гласова, пошто је “за” гласало 20 одборника, “против” 6, “уздржан” нико, остали нису гласали, усвојила ГОДИШЊИ ФИНАНСИЈСКИ ИВЕШТАЈ ЈКП „НАШ ДОМ“ ПОЖЕГА ЗА 2024. ГОДИНУ, СА МИШЉЕЊЕМ РЕВИЗОРА.**

**11.**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЗА ПЕРИОД 01.01.2025. – 30.06.2025. ГОДИНЕ – ЈКП „НАШ ДОМ“ ПОЖЕГА**

**Председавајућа је отворила расправу.**

По овој тачки дневног реда у дискусији су учествовали, Богдан Радовановић, председник општине Ђорђе Никитовић, Богдан Радовановић – друго јављање, Милица Николић.

**Након завршене расправе прешло се на гласање.**

**Скупштина је већином гласова, пошто је “за” гласало 20 одборника, “против” 6, “уздржан” нико, остали нису гласали, усвојила ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЗА ПЕРИОД 01.01.2025. – 30.06.2025. ГОДИНЕ – ЈКП „НАШ ДОМ“ ПОЖЕГА.**

**12.**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПОСЕБНОГ ПРОГРАМА О КОРИШЋЕЊУ СРЕДСТАВА ИЗ БУЏЕТА ОСНИВАЧА ЗА ПЕРИОД 01.01.2025. – 30.06.2025. ГОДИНЕ – ЈКП „СКРАПЕЖ ВОДЕ“ ПОЖЕГА, СА ОДЛУКОМ О РАСПОДЕЛИ ДОБИТИ ПО ФИНАНСИЈСКОМ ИЗВЕШТАЈУ ЗА 2024. ГОДИНУ**

**По овој тачки дневног реда није било расправе.**

**Скупштина је већином гласова, пошто је “за” гласало 20 одборника, “против” 5, “уздржан” нико, остали нису гласали, усвојила ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПОСЕБНОГ ПРОГРАМА О КОРИШЋЕЊУ СРЕДСТАВА ИЗ БУЏЕТА ОСНИВАЧА ЗА ПЕРИОД 01.01.2025. – 30.06.2025. ГОДИНЕ – ЈКП „СКРАПЕЖ ВОДЕ“ ПОЖЕГА, СА ОДЛУКОМ О РАСПОДЕЛИ ДОБИТИ ПО ФИНАНСИЈСКОМ ИЗВЕШТАЈУ ЗА 2024. ГОДИНУ**

**13.**

Административно-мандатна комисија на седници од 05.09.2025.године утврдила је предлог Одлуке о потврђивању мандата одборнице**, ПА ПРЕДЛАЖЕ СКУПШТИНИ ДА ДОНЕСЕ ОДЛУКУ КАО У ДОСТАВЉЕНОМ ТЕКСТУ.**

**I**

1. **Разрешавају се чланови Управног одбора Центра за Социјални рад из Пожеге, због истека мандата.**

1. Славица Маслаћ, из реда запослених.

2. Милина Обрадовић, из реда запослених.

3. Гордана Лијескић, испред локалне самоуправе,

**Скупштина је већином гласова, пошто је “за” гласало 20 одборника, “против” нико, “уздржан” нико, остали нису гласали, усвојила, РЕШЕЊЕ О РАЗРЕШЕЊУ, КАО У ДОСТАВЉЕНОМ ТЕКСТУ.**

2. **Именују се у Управни одбор Центра за Социјални рад из Пожеге у следећем саставу:**

1. Сандра Гајшек Андрић, дипломирани правник, из реда запослених.

2. Милина Обрадовић, неговатељица у Домском одељењу, из реда запослених.

3. Данка Антовић, испред локалне самоуправе.

**Скупштина је већином гласова, пошто је “за” гласало 20 одборника, “против” нико, “уздржан” нико, остали нису гласали, усвојила РЕШЕЊЕ О ИМЕНОВАЊУ, КАО У ДОСТАВЉЕНОМ ТЕКСТУ.**

**За реч се јавио одборник Богдан Радовановић по повреди Пословника о раду Скупштине (није наведено по ком члану Пословника) – Одборник је констатовао да председавајућа ниоје отворила расправу по тринаестој тачки дневног реда.**

**Скупштина се није изјашњавала о повреди Пословника о раду Скупштине.**

**За реч се јавила одборница Милица Николић по повреди Пословника о раду Скупштине, члан 40.- „**Рад на седници Скупштине одвија се по усвојеном дневном реду.

Председник Скупштине објављује предмет расправе и позива представника предлагача да, уколико жели, изнесе додатно образложење предлога.

Уколико предлог не потиче од надлежног органа или радног тела, председник Скупштине после излагања представника предлагача позива известиоце надлежних органа или радних тела да изнесу мишљење тих органа или тела о предлогу, а затим отвара расправу о предлогу.“

**Скупштина се није изјашњавала о повреди Пословника о раду Скупштине.**

**II**

1. Разрешава се члан Надзорног одбора Центра за Социјални рад из Пожеге због истека мандатаСања Крсмановић, из реда запослених.

**Скупштина је већином гласова, пошто је “за” гласало 22 одборника, “против” нико, “уздржан” нико, остали нису гласали, усвојила РЕШЕЊЕ О РАЗРЕШЕЊУ, КАО У ДОСТАВЉЕНОМ ТЕКСТУ.**

2. Именује се за члана Надзорног одбора Центра за Социјални рад из ПожегеНаташа Марковић, мастер психолог, из реда запослених

**Скупштина је већином гласова, пошто је “за” гласало 20 одборника, “против” нико, “уздржан” нико, остали нису гласали, усвојила РЕШЕЊЕ О ИМЕНОВАЊУ, КАО У ДОСТАВЉЕНОМ ТЕКСТУ.**

**III**

1. Разрешава се члан Школског одбора ОШ „Петар Лековић “, Пожега, Наталија Диковић из Пожеге из реда запослених, због одласка у старосну пензију.

**Скупштина је већином гласова, пошто је “за” гласало 22 одборника, “против” нико, “уздржан” нико, остали нису гласали, усвојила РЕШЕЊЕ О РАЗРЕШЕЊУ, КАО У ДОСТАВЉЕНОМ ТЕКСТУ.**

2. Именује се за чланa Школског одбора ОШ „Петар Лековић “, Пожега, Радица Радовић из Пожеге из реда запослених.

**Скупштина је већином гласова, пошто је “за” гласало 24 одборника, “против” нико, “уздржан” нико, остали нису гласали, усвојила РЕШЕЊЕ О ИМЕНОВАЊУ, КАО У ДОСТАВЉЕНОМ ТЕКСТУ.**

**IV**

ИМЕНУЈЕ СЕ за вршиоца дужности директора у ЈКП ''Наш Дом'' Пожега, Миљко Краговић**,** дипломирани економиста, из Пожеге.

**Скупштина је већином гласова, пошто је “за” гласало 20 одборника, “против” 6, “уздржан” нико, остали нису гласали, усвојила РЕШЕЊЕ О ИМЕНОВАЊУ, КАО У ДОСТАВЉЕНОМ ТЕКСТУ.**

**НА КРАЈУ СЕДНИЦЕ, ОДБОРНИЦА КРИСТИНА ЂОКОВИЋ ЈЕ ПОДНЕЛА ОСТАВКУ НА МЕСТО ОДБОРНИКА, ПА СЕ КОНСТАТУЈЕ ДА ЈЕ ОДБОРНИЦИ ПРЕСТАО МАНДАТ ПОДНОШЕЊЕМ ОСТАВКЕ У СКЛАДУ СА ЧЛАНОМ 67. ЗАКОНА О ЛОКАЛНИМ ИЗБОРИМА.**

**Седница је завршена у 15.00 часова.**

**Записничар ПРЕДСЕДНИК**

***Лела Богдановић* СКУПШТИНЕ ОПШТИНЕ**

***Славица Симовић***